شەمامک

شەمامک یەکێکە لە شارەدێیەکانی قەزای ھەولێر لە پارێزگای ھەولێر لە ھەرێمی کوردستان لە عێراق. دێگەڵە ناوەندی ناحیەی شەمامکە. شارەدێی شەمامک لە شارۆچکەی مەخموور (٣٥کم) دوورە، وە دووری لە شارەدێی دیبەگە (٢٠کم)ە، وە دووری لە شارۆچکەی قوشتەپە (٢٠کم) دەبێت دووری لە شاری ھەولێر (٢٥کم) کیلۆ مەتر دەبێت. . ناو ناوی شارەدێی شەمامک لە دەشتی پڕپیت و بەرەکەتی شەمامک وەرگیراوە کەئەم دەشتە زۆر بەناوبانگە بە چاندنی شەمام واتە گندۆرە ھەربۆیە ئەم ناوەی لێندراوە. جوگرافیا شارەدێی شەمامک ھاوسنوورە لەگەڵ؛ لە باکوورەوە گوندی باترتۆق. لە باشوورەوە گوندی ترپەسپیان. لە ڕۆژھەڵاتەوە گوندی میرخوزرا. لە ڕۆژاواوە گوندی سۆربەش کاکەڵڵا. مێژوو مێژووی بوون بە شارەدێی شەمامک دەگەڕێتەوە بۆ ساڵی (٢٠٠٥)، کاتێک ناحیەی شەمامک ھاتەکایەوە، ناوەندەکەی ناونرا شەمامک کە لە یەکگرتنی ھەردوو گوندی(پیرداود و دووسەرە) درووستکرا کە لە ئێستادا دوو گەرەکی شارەدێیەکەن بە ھەمان ناو، شارەدێی شەمامک دەکەوێتە سەر ڕێگای سەرەکی شاری ھەولێر و شارۆچکەی مەخموور. سەرچاوەکان دەروازەی کوردستان